PokerStarsi profitiimi liige Jason Mercier (pildil) seljatas sel nädalal rahvusvahelise pokkeri koorekihi, võttes võidu kõigi aegade esimesel EPT tšempionide turniiril. Mercier edestas Casino Gran Madridis peetud 13-tunnise võistluse järel heads-up'is käesoleva aasta PCA võitjat Galen Halli ja teenis auhinnana 50 000 euro väärtuses turniiripääsmeid EPT 8. hooaja turniiridele.